אבודים בטוקיו

אבודים בטוקיו (באנגלית: Lost in Translation, בתרגום חופשי: "אבודים בתרגום") הוא סרט דרמה עטור פרסים משנת 2003 בבימויה של סופיה קופולה. בסרט מככבים ביל מארי וסקרלט ג'והנסון. הסרט היה מועמד לארבעה פרסי אוסקר, שמתוכם הוא זכה בפרס אחד בקטגוריית התסריט המקורי הטוב ביותר. בוב האריס, כוכב הוליוודי בגיל העמידה, מגיע לטוקיו על מנת להצטלם לפרסומת וויסקי יפני. באותה העת מגיעה גם שרלוט, בוגרת מכללה צעירה, עם בעלה ג'ון, צלם סלבריטאים, למלון בו בוב שוהה. שרלוט היא נשואה טרייה המרגישה לא בטוחה בנוגע לעתידה ובוב חווה משבר בזוגיות עם אשתו הנשואה לו כבר 25 שנים. בכל יום בוב ושרלוט נתקלים זה בזו במלון ולבסוף נפגשים בבר המלון בלילה, כאשר שניהם לא מצליחים להרדם. שרלוט מזמינה את בוב לבילוי איתה ועם כמה מחבריה המקומיים והם מבלים ערב מהנה בטוקיו וחווים חיי לילה ותרבות יפניים. במשך הימים הבאים הקשר ביניהם מעמיק הם מבלים זמן רב יותר ביחד. בשעה מאוחרת באחד הלילות, שניהם נשכבים זה לצד זה ומנהלים שיחה אינטימית בה שרלוט מספרת על צרותיה האישיות ובוב מספר על חיי הנישואין שלו. בלילה הלפני האחרון של שהותו, כאשר בוב שותה בבר המלון, זמרת הג'אז המופיעה במקום ניגשת אל בוב ומפלרטטת איתו. באותו הלילה הם שוכבים, ולמחרת בבוקר שרלוט דופקת על דלת החדר של בוב. כאשר הוא פותח לה את הדלת היא מזמינה אותו לארוחת צהריים. מחדרו של בוב נשמע קולה של הזמרת ושרלוט קולטת במהרה מה התרחש. ארוחת הצהריים מתקיימת לבסוף בין בוב לשרלוט, אך היא עגמומית, מדכאת, ומלווה בוויכוח ביניהם. מאוחר יותר, מופעלת אזעקת אש במלון ובוב ושרלוט יוצאים מחדריהם ונפגשים בכניסתו. הם מיישבים את המחלוקת ביניהם ונפגשים פגישה אחרונה בבר המלון. בבוקר יום חזרתו של בוב לארצות הברית שרלוט מגיעה אל לובי המלון. בוב ושרלוט מנהלים שיחת פרידה וכל אחד הולך לדרכו. כשבוב נוסע במונית בטוקיו בדרך אל שדה התעופה, הוא מבחין בשרלוט הולכת בין ההמון. הוא מבקש מנהג המונית שיעצור ויוצא אל עבר שרלוט. כשהם רואים אחד את השנייה הם מתחבקים ארוכות וחולקים ביניהם נשיקה. בוב חוזר אל המונית והיא ממשיכה בנסיעתה. ביל מארי - בוב האריס סקרלט ג'והנסון - שרלוט ג'ובני ריביסי - ג'ון אנה פריס - קלי פיורימו הייאשי - צ'ארלי בראון אקיקו טייקשיטה - גברת קאווסקי הסרט זכה לביקורות חיוביות. וגם בימויה ותסריטה של סופיה קופולה זכו לביקורות חיוביות, שהובילו לזכייתה בפרס אוסקר לתסריט המקורי הטוב ביותר ובמועמדות לפרס אוסקר לבמאי הטוב ביותר. ביל מארי גם זכה לביקורות חיוביות ואף למועמדות לפרס האוסקר. בתחילת ספטמבר 2003 הסרט הוקרן במספר מוגבל של בתי קולנוע, שבהם הסרט הכניס כמיליון דולר. בסוף השבוע הראשון לצאתו של הסרט ברחבי ארצות הברית הוא גרף כ-4.1 מיליון דולר. בסיכום הכנסותיו, הסרט הכניס למעלה מ-44.5 מיליון דולר בארצות הברית ולמעלה מ-75 מיליון דולר בשאר העולם, מה שמסכם את הכנסותיו בכ-120 מיליון דולר. פרס אוסקר לתסריט המקורי הטוב ביותר (סופיה קופולה) פרס באפט"א לשחקן הטוב ביותר (ביל מארי) פרס באפט"א לשחקנית הטובה ביותר (סקרלט ג'והנסון) פרס באפט"א לעריכה הטובה ביותר (שרה פאלק) פרס סזאר לסרט הזר הטוב ביותר פרס גלובוס הזהב לשחקן הטוב ביותר - סרט קומדיה או מוזיקלי (ביל מארי) פרס גלובוס הזהב לסרט הטוב ביותר - קומדיה או מוזיקלי פרס גלובוס הזהב לתסריט הטוב ביותר (סופיה קופולה) פרס אינדפנדנט ספיריט לשחקן הטוב ביותר (ביל מארי) פרס אינדפנדנט ספיריט לבמאי הטוב ביותר (סופיה קופולה) פרס אינדפנדנט ספיריט לסרט הטוב ביותר פרס אינדפנדנט ספיריט לתסריט הטוב ביותר (סופיה קופולה) פרס אוסקר לשחקן הטוב ביותר (ביל מארי) פרס אוסקר לבמאי הטוב ביותר (סופיה קופולה) פרס אוסקר לסרט הטוב ביותר פרס באפט"א לצלם הטוב ביותר (לאנס אקורד) פרס באפט"א לבמאי הטוב ביותר (סופיה קופולה) פרס באפט"א לסרט הטוב ביותר פרס באפט"א לפסקול הטוב ביותר (בריאן רייטזאל וקווין שילדס) פרס באפט"א לתסריט המקורי הטוב ביותר (סופיה קופולה) פרס גלובוס הזהב לבמאי הטוב ביותר - סרט קולנוע (סופיה קופולה) פרס גלובוס הזהב לשחקנית הטובה ביותר - סרט קומדיה או מוזיקלי (סקרלט ג'והנסון) מדיה וקבצים בנושא אבודים בטוקיו בוויקישיתוף אתר האינטרנט הרשמי של אבודים בטוקיו (באנגלית) "אבודים בטוקיו", במסד הנתונים הקולנועיים IMDb (באנגלית) "אבודים בטוקיו", באתר AllMovie (באנגלית) "אבודים בטוקיו", באתר Rotten Tomatoes (באנגלית) "אבודים בטוקיו", באתר Box Office Mojo (באנגלית) "אבודים בטוקיו", באתר Metacritic (באנגלית) "אבודים בטוקיו", באתר אידיבי "אבודים בטוקיו", במסד הנתונים הקולנועיים KinoPoisk (ברוסית) James Hadfield, 'Lost in Translation' at 20: A Tokyo perspective,באתר The Japan Times, ‏9 בספטמבר 2023 (באנגלית)